Deg snat n tudrin Bezzit akked Uzaknun sseqdacen yiwen n wawal iɣid maca deg taddart n Bumnazel sseqdacen awal aqlellud ihi asmeskel yellan gar wawalen-a d amawalan acku sin wawalen-a mgaraden deg uẓar ad naf awal iɣid aẓar-is ƔD (J. M. DALLET, 1982 : 602), aqlellud aẓar-is QLD, addad amaruz n wawal aqlellud, uqlellud, asget-is iqlelluden, ma d awal iɣid deg waddad amaruz ad yuɣal yiɣid, asget-is iɣiden, unti-is tiɣideṭ.